*****

ΚΑΝΟΝΙΣΜΟΣ (ΕΟΚ) αριθ. 3083/85 ΤΗΣ ΕΠΙΤΡΟΠΗΣ

της 5ης Νοεμβρίου 1985

που τροποποιεί τον κανονισμό (ΕΟΚ) αριθ. 2858/85 σχετικά με την πώληση χοιρείου κρέατος που κατέχεται από τον βελγικό οργανισμό παρεμβάσεως βάσει των κανονισμών (ΕΟΚ) αριθ. 772/85, (ΕΟΚ) αριθ. 978/85 και (ΕΟΚ) αριθ. 1477/85

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2966/80 (2), και ιδίως το άρθρο 20,

Εκτιμώντας:

ότι, ο κανονισμός (ΕΟΚ) αριθ. 2858/85 της Επιτροπής (3) προβλέπει, για τις πωλήσεις κρεάτων που κατέχονται από τον βελγικό οργανισμό παρεμβάσεως βάσει των κανονισμών (ΕΟΚ) αριθ. 772/85 (4), (ΕΟΚ) αριθ. 987/85 (5) και (ΕΟΚ) αριθ. 1477/85 (6) ορισμένες υποχρεώσεις για τη μεταποίηση και τη διάθεση του εν λόγω κρέατος· ότι το άρθρο 13 του κανονισμού (ΕΟΚ) αριθ. 2858/85 προβλέπει μια ασφάλεια για να εξασφαλισθεί η τήρηση των υποχρεώσεων αυτών από τον αγοραστή των κρεάτων· ότι αποδείχθηκε ότι, αφενός μεν, η ασφάλεια καθορίζεται σε επίπεδο που εμποδίζει τη διάθεση των κρεάτων που είναι σε απόθεμα και, αφετέρου, οι διοικητικοί κανόνες που προβλέπονται από τις αρμόδιες βελγικές αρχές είναι φύσεως ώστε να εξασφαλίζουν τον συνεχή έλεγχο του κρέατος μέχρι την πώληση μετά τη μεταποίησή του· ότι θα πρέπει εφεξής να μειωθούν τα ποσά των ασφαλειών που προβλέπονται σήμερα·

ότι το άρθρο 3 του κανονισμού (ΕΟΚ) αριθ. 2858/85 προβλέπει μηνιαίο διιαγωνισμό, του οποίου η ημερομηνία λήξεως υποβολής των προσφορών καθορίζεται την τελευταία Τρίτη του μήνα· ότι, με την πείρα που αποκτήθηκε από τον πρώτο διαγωνισμό και για να μην καθυστερήσει η πώληση του εν λόγω κρέατος, είναι σκόπιμο να υπάρξει παρέκκλιση από τον κανόνα αυτό και να προβλεφθεί συμπληρωματικός διαγωνισμός τον Νοέμβριο 1985·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 13 παράγραφος 1 του κανονισμού (ΕΟΚ) αριθ. 2858/85 αντικαθίσταται από το ακόλουθο κείιμενο:

«1. Για να εξασφαλισθεί ότι τα προϊόντα που κατακυρώνονται μεταποιούνται και διατίθενται σύμφωνα με το άρθρο 12, ο αγοραστής παρέχει ασφάλεια με τον ακόλουθο τρόπο:

- για τα προϊόντα που υπάγονται στις διακρίσεις ex 02.01 Α ΙΙΙ α) 1, 3 και 5 του Κοινού Δασμολογίου: 150 ECU ανά τόνο,

- για τα άλλα προϊόντα : 200 ECU ανά τόνο».

Άρθρο 2

Κατά παρέκκλιση από το άρθρο 3 παράγραφος 1 του κανονισμού (ΕΟΚ) αριθ. 2858/85, καθορίζεται συμπληρωματική προθεσμία για την υποβολή των προσφορών η Παρασκευή, 8 Νοεμβρίου 1985, ώρα 12.00. Η προκήρυξη του διαγωνισμού για την ημερομηνία λήξεως που καθορίσθηκε στις 29 Οκτωβρίου 1985 (7) ισχύει γι' αυτό το δεύτερο διαγωνισμό.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Νοεμβρίου 1985.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 307 της 18. 11. 1980, σ. 5.

(3) ΕΕ αριθ. L 274 της 15. 10. 1985, σ. 22.

(4) ΕΕ αριθ. L 86 της 27. 3. 1985, σ. 20.

(5) ΕΕ αριθ. L 105 της 14. 4. 1985, σ. 6.

(6) ΕΕ αριθ. L 145 της 4. 6. 1985, σ. 17.

(7) ΕΕ αριθ. C 264 της 15. 10. 1985, σ. 9.